OpenLLM-France/wikimedia huggingface dataset:
# Victor Mature

Victor Mature (Louisville, Kentucky, 29 de gener de 1913 - Rancho Santa Fe, San Diego, Califòrnia, 4 d'agost de 1999) fou un actor cinematogràfic estatunidenc.
Un dels actors més populars els anys quaranta i cinquanta, interpretà pel·lículas com My Darling Clementine (1946), de John Ford, i, sobretot, grans superproduccions històriques, com Samson and Delilah (1949), de Cecil B. DeMille, La túnica sagrada (1953), d'Henry Koster, i Demetri i els gladiadors (1954), de Delmer Daves. També actuà en destacades pel·lícules policíaques com Kiss of Death (1947), de Henry Hathaway.

## Filmografia

* The Housekeeper's Daughter (1939)
* One Million B.C. (1940)
* Captain Caution (1940)
* No, No, Nanette (1940)
* I Wake Up Screaming (1941)
* The Shanghai Gesture (1941)
* Song of the Islands (1942)
* My Gal Sal (1942)
* Footlight Serenade (1942)
* Seven Days' Leave (1942)
* My Darling Clementine (1946)
* Moss Rose (1947)
* Kiss of Death (1947)
* Fury at Furnace Creek (1948)
* El plor de la ciutat (Cry of the City) (1948)
* Easy Living (1949)
* Red, Hot and Blue (1949)
* Samson and Delilah (1949)
* Wabash Avenue (1950)
* Stella (1950)
* I'll Get By (1950) (cameo)
* Gambling House (1951)
* The Las Vegas Story (1952)
* Something for the Birds (1952)
* Million Dollar Mermaid (1952)
* Androcles and the Lion (1952)
* The Glory Brigade (1953)
* Affair with a Stranger (1953)
* La túnica sagrada (The Robe) (1953)
* The Veils of Bagdad (1953)
* Dangerous Mission (1954)
* Demetri i els gladiadors (Demetrius and the Gladiators) (1954)
* The Egyptian (1954)
* Betrayed (1954)
* Chief Crazy Horse (1955)
* Violent Saturday (1955)
* The Last Frontier (1955)
* Safari (1956)
* The Sharkfighters (1956)
* Zarak (1956)
* Interpol (1957)
* The Long Haul (1957)
* No Time to Die (1958)
* China Doll (1958)
* Escort West (1958)
* Timbuktu (1959)
* El bandit de Zhobe (The Bandit of Zhobe) (1959)
* El gran circ (The Big Circus) (1959)
* Hannibal (1959)
* The Tartars (1961)
* After the Fox (1966)
* Head (1968)
* Every Little Crook and Nanny (1972)
* Won Ton Ton, the Dog Who Saved Hollywood (1976)
* Firepower (1979)

## Enllaços externs

* Mature's Matinee - Web i club de fans
# Rhynie chert

El Rhynie chert és un dipòsit sedimentari del principi del Devonià que mostra fòssils amb gran detall o bé complets. Chert és el nom en anglès per a les roques silícies sedimentàries formades per diagènesi. Es troba a prop de la població de Rhynie, Aberdeenshire, Escòcia; una segona unitat, el Windyfield chert, es troba a 700 metres del primer. El Rhynie chert conté plantes, fongs, líquens i animals extraordinàriament ben conservats sota dipòsits volcànics. El gruix dels fòssils són plantes primitives (les quals tenen el xilema i esporangis, però no fulles veritables), junt amb artròpodes, líquens, algues i fongs.
El dipòsit es va formar fa uns 410 milions d'anys en el moment de la colonització de la Terra per les plantes primitives. En segon lloc, aquest cherts són famosos pel seu estat de conservació ultraestructural amb les cèl·lules individuals visibles en els espècimens polits.
Aquest chert va ser descobert per William Mackie quan cartografiava el marge oest de la conca de Rhynie el 1910–1913.
Aquest chert es va formar quan aigua rica en sílice de fonts volcàniques petrificà ràpidament un ecosistema terrestre primitiu.
S'hi ha identificat set tàxons de plantes terrestres als cherts de Rhynie i Windyfield :
* Aglaophyton
* Asteroxylon
* Horneophyton
* Nothia
* Rhynia
* Trichopherophyton
* Ventarura
Un altre grup, Nematophytes, potser és de plantes aquàtiques.

## Referències

* ↑ Rice, C. M., Ashcroft, W. A., Batten, D. J., Boyce, A. J., Caulfield, J. B. D., Fallick, A. E., Hole, M. J., Jones, E., Pearson, M. J., Rogers, G., Saxton, J. M., Stuart, F. M., Trewin, N. H. & Turner, G. «A Devonian auriferous hot spring system, Rhynie, Scotland». Journal of the Geological Society, London, 152, 2, 1995, pàg. 229–250. DOI: 10.1144/gsjgs.152.2.0229.
* ↑ Parry, S.F.; Noble S.R., Crowley Q.G. & Wellman C.H. «A high-precision U–Pb age constraint on the Rhynie Chert Konservat-Lagerstätte: time scale and other implications». Journal of the Geological Society. Geological Society [Londres], 168, 4, 2011, pàg. 863–872. DOI: 10.1144/0016-76492010-043.
* ↑ University of Aberdeen, The Biota of Early Terrestrial Ecosystems: The Rhynie Chert.

## Enllaços externs

* «Rhynie Chert Learning Resource». University of Aberdeen.

## Bibliografia

* Taylor, T.N.; Taylor, E.L.. The Rhynie chert ecosystem: a model for understanding fungal interactions (Free access @ Google books). CRC Press, 2000. ISBN 9780824788315 [Consulta: 16 maig 2008].
# Sabateria Gubern

La sabateria Gubern és un establiment de venda de calçat de Badalona (Barcelonès), ubicat a l'eix comercial del carrer de Mar. Va ser fundada el 1912, actualment continua en mans de la família Gubern.
La botiga, projecte de darreres tendències datada de 1970, obra d'Oriol Bohigas i Josep Maria Martorell, està inclosa en l'Inventari del Patrimoni Arquitectònic de Catalunya.

## Descripció

És un edifici de planta baixa, on hi ha ubicada la sabateria, i de tres pisos, on hi ha els habitatges. En termes generals és d'una gran simplicitat de línies i colors, dels quals predomini el blanc. La botiga es planteja a través de la tipologia innovadora de no tenir el gènere a la vista sinó al magatzem, de manera que la zona de venda es limita a un espai còmode per a la clientela per emprovar-se tranquil·lament el calçat.

## Notícies històriques

La sabateria Gubern va ser fundada el 1912 per Jacint Gubern. Actualment, la botiga continua en mans de la tercera generació de la mateixa família. El projecte de l'actual edifici, obra d'Oriol Bohigas i Josep M. Martorell, és de 1970 i es va ultimar el 1973.

## Vegeu també

* Ferran Gubern Boix

## Referències

* 1 2 «Sabateria Gubern». Pat.mapa. Generalitat de Catalunya. [Consulta: 4 octubre 2015].
* ↑ Bassas, Antoni «Badalona, tercera ciutat de Catalunya». Ara, 10-05-2015.
* ↑ Ballesteros, Jordi «Turisme a Badalona». TOT Badalona, Montgat i Tiana, 1541-1545, pàg. 53.
# Ramon Albert

Ramon Albert (Barcelona, ? - València, 1330) fou un religiós membre de l'Orde de la Mercè i cardenal català.
Descendent dels comtes de Rosselló, va ser el primer sacerdot elegit, el 1317, mestre general de l'orde mercedari. Fins aquells moments, havia estat una entitat majoritàriament formada per laics.
L'ascens dels clergues dintre la institució portà a una revolta de la comunitat de Barcelona contra l'elecció del laic Arnau d'Amer com a mestre de I'orde. Situació que es va acabar amb l'elecció del clergue Ramon Albert per la intervenció disciplinària pacificadora del papa. Perdent el caràcter inicial de germandat de laics.
Viatjà quatre vegades a Africa per redimir captius cristians en terres musulmanes. Dedicà atenció al col·lectiu dels jueus. Dotà, el 1319, de noves constitucions la seva orde que impedien als laics assolir la dignitat de mestre. També canvià els rituals litúrgics.
El papa Joan XXII el nomenà cardenal. Fou conseller de rei Jaume II de Catalunya-Aragó.

## Referències

* ↑ «.xml Ramon Albert». Gran Enciclopèdia Catalana. Barcelona: Grup Enciclopèdia Catalana.
* ↑ «Els orígens de l'orde de la Mercè i el rescat de captius». Salrach, Josep M.. [Consulta: 1r octubre 2020].
* ↑ BADA, Joan i SAMPER, Genís. Catalònia religiosa. Barcelona: Claret, 1991, p. 392.
# Chlorurus enneacanthus

Chlorurus enneacanthus és una espècie de peix de la família dels escàrids i de l'ordre dels perciformes.

## Morfologia

Els adults poden assolir els 50 cm de longitud total.

## Distribució geogràfica

Es troba a Moçambic, Maurici, Maldives i Reunió.

## Referències

* ↑ Lacepède, Bernard G.E.. Histoire naturelle des poissons (en francès). tom VI, 1802, p. i-xliv + 1-728, Pl. 1-16.
* 1 2 Sa-a, Pascualita; Olisa, Kristine Elaine Paz. «Chlorurus enneacanthus (Lacepède, 1802) Captain parrotfish» (en anglès). FishBase.

## Bibliografia

* Bellwood, D.R.. «Family Scaridae». A: Kent E. Carpenter & Volker H. Niem. FAO Species Identification Guide For Fishery Purposes - The Living Marine Resources of the Western Central Pacific. Vol. 4. Bony fishes part 2 (Mugilidae to Carangidae) [Consulta: 13 desembre 2019].
# Estació de Queralbs

Cremallera de Núria :
Queralbs és una estació del tren Cremallera de Núria de FGC situada al nord-est del nucli urbà de Queralbs a la comarca del Ripollès de la vegueria de Girona.
L'estació es va posar en servei el 1931, amb la inauguració del cremallera entre Ribes i Núria, i és el lloc on es creuen els trens ascendents i descendents. El 1971 es va ampliar afegint 2 vies apartades. Es construí una nova platja en 1992, l'estació fou renovada entre 1993 i 1994, i el 2011 s'eliminà el pas a nivell que es trobava a la sortida de l'estació, construint un túnel per vehicles per accedir a la població de Queralbs.
L'estació amb les seves 4 vies permet apartar trens i iniciar serveis parcials entre l'estació i el santuari de Núria. Disposa de dos aparcaments, amb capacitat per a 116 i 120 places respectivament, i en 2021 es posa en servei un tercer amb 75 places, importants per ser el darrer punt on s'hi pot accedir en aquest mitjà de transport.

## Serveis ferroviaris

Cremallera de Núria de FGC :
| Procedència/Destinació | < | Línia | > | Procedència/Destinació |
| Ribes-Enllaç | Ribes-Vila | | Núria | Núria |

## Galeria d'imatges

* Creument d'automotors Beh a l'estació
* El pas a nivell en servei fins al 2011
* Senyals de sortida direcció Núria

## Referències

* ↑ Informe 15/2019. Sindicatura de Comptes, p. 33. Arxivat 2022-02-27 a Wayback Machine.
* ↑ «El cremallera de Núria». FGC turisme, 09-08-2017. [Consulta: 21 juliol 2020].
* ↑ «Estació de Queralbs». Trenscat.cat. [Consulta: 21 juliol 2020].
* ↑ «Més aparcaments a peu del cremallera de Núria». Diari de la neu, 30-10-2020. [Consulta: 24 gener 2021].
* ↑ «Descobreix Vall de Núria Ubicació». Vall de Nuria. [Consulta: 21 juliol 2020].

## Vegeu també

* Llista d'estacions de Ferrocarrils de la Generalitat de Catalunya
* Xarxa ferroviària de Catalunya
# (5035) Swift

(5035) Swift és un asteroide que pertany al cinturó d'asteroides, descobert el 18 d'octubre de 1991 per Seiji Ueda i l'astrònom Hiroshi Kaneda des del Kushiro Marsh Observatory, Hokkaido, Japó.
Designat provisionalment com 1991 UX. Va ser nomenat Swift en honor caçador d'estels nord-americà Lewis Swift, un dels seus primers descobriments va ser 109P/Swift-Tuttle (cos generador de la pluja de meteors dels Perseids). Va descobrir el seu últim cometa a l'edat de 79 anys.
Swift està situat a una distància mitjana del Sol de 2,610 ua, i pot allunyar-se'n fins a 3,016 ua i acostar-s'hi fins a 2,203 ua. La seva excentricitat és 0,155 i la inclinació orbital 13,51 graus. Empra 1540,40 dies a completar una òrbita al voltant del Sol. La magnitud absoluta de Swift és 12,3. Té 8,859 km de diàmetre i té una albedo estimada de 0,316.

## Referències

* 1 2 Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 9 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=5035.
* 1 2 3 4 5 6 7 8 9 «JPL Small-Body Database». [Consulta: 1r febrer 2024].
* ↑ «5035» (en anglés). Web de Minor Planet Center.
* ↑ «(5035) Swift» (en anglès). Web de JPL.
# Rhys (cràter)

Rhys és un cràter d'impacte en el planeta Venus de 44 km de diàmetre. Porta el nom de Jean Rhys (1894-1979), escriptora gal·lesa, i el seu nom va ser aprovat per la Unió Astronòmica Internacional el 1994.

## Referències

* ↑ «Rhys». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Sabaters d'Amunt

Sabaters d'Amunt és una masia de Viladrau (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta en forma de L als sectors N i E de la torre, coberta aquesta a quatre vessants i la resta a dos; consta de planta, primer pis, i dos pisos més a la torre. La façana principal (E), en forma de L, presenta tres portals (dos adovellats i amb inscripcions). Els sectors N i E de la torre són cecs. La façana S (la més desfigurada) presenta diversos cossos moderns de planta, i primer pis adossats a l'estructura antiga. El mateix passa amb la façana E que enllaça amb Sabatés d'Avall. La façana N presenta un portal, tres finestres i un finestral a la planta; cinc finestres (la central amb llinda datada 1787) i tres badius al primer pis. Tots els elements de pedra picada (gres vermell de les Guilleries) especialment les llindes, presenten un treball molt acurat i motius molt imaginatius (no n'hi ha dues iguals). Junt amb Sabatés d'Avall ocupen una carena envoltada de boscos i petits camps de conreu; a més dels edificis esmentats hi ha diverses zones d'equipaments... (pistes de tenis, piscina, parc infantil).

## Història

El lloc de Sabatés ("In Cabatarios") de Viladrau, el trobem documentat en l'Arxiu Capitular de Vic a l'any 992. Antic mas que probablement formava part dels 82 masos que existien en el municipi pels volts de 1340, segons consta en els documents de l' època. El trobem registrat en els fogatges de la "Parròquia i terme de Viladrau fogajat a 6 de octubre 1553 per Joan Masmiguell balle com apar en cartes 230", juntament amb altres 32 que continuaven habitats després del període de pestes, on consten Sabatés d'Amunt i Sabatés d'Avall, habitats un per Pere Sabatés, i l'altre per Joan Sabatés sense poder precisar en quin dels dos masos habitaven l'un i l'altre. Tenim constància que aquests masos, junt amb altres quatre de la rodalia varen pertànyer a la Parròquia de Vilalleons.

## Referències

* 1 2 «Sabaters d'Amunt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Ratpenat frugívor de Gray

El ratpenat frugívor de Gray (Ariteus flavescens) és una espècie de ratpenat endèmica de Jamaica. És l'única espècie del gènere Ariteus. No disposa de subespècies reconegudes.
El ratpenat frugívor de Gray és relativament petit i els exemplars adults mesuren entre 5 i 7 centímetres. Les femelles tenen una massa notablement major que la dels mascles i arriben de mitjana als 13 grams envers els 11 grams dels exemplars mascles.
El ratpenat frugívor de Gray és endèmic de l'illa de Jamaica i habiten en boscos primaris i secundaris de tota l'illa, així com en plantacions de banana i coco, i en terres agrícoles. L'espècie s'adapta bé a les alteracions en el seu hàbitat, fet que justifica el seu estatus de risc mínim en l'escala de la UICN. El registre fòssil de l'espècie s'estén des de finals del Plistocè. Es creu que ratpenat frugívor de Gray no habita en coves. És una espècie nocturna i omnívora que s'alimenta tant de fruites com d'insectes. Entre les seves fruites preferides hi ha la sapodella i la poma malaia.

## Referències

* ↑ Distribució (anglès)
* 1 2 3 4 Sherwin, R.E. & Gannon, W.L. «Ariteus flavescens». Mammalian Species, 2005, pàg. Number 787: pp. 1–3. DOI: 10.1644/787.1.
* ↑ Dávalos, L., Arroyo-Cabrales, J., Miller, B., Reid, F., Cuarón, A.D. & de Grammont, P.C. (2008) {{{títol}}} A: UICN 2010. Llista Vermella d'Espècies Amenaçades de la UICN. Versió 2010.2. www.iucnredlist.org Consultat el {{{consulta}}}.
* 1 2 Howe, H.F. «Additional records of Phyllonycteris aphylla and Ariteus flavescens from Jamaica». Journal of Mammalogy, 55, 3, 1974, pàg. 662–663. DOI: 10.2307/1379558.
* ↑ Williams, E.E. «Additional notes of fossil and subfossil bats from Jamaica». Journal of Mammalogy, 33, 2, 1952, pàg. 171–179. DOI: 10.2307/1375925.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Louadaine

Louadaine (en àrab لعوادين, Lʿwādayn; en amazic ⵍⵓⴷⴰⵢⵏ) és una comuna rural de la província de Moulay Yaâcoub, a la regió de Fes-Meknès, al Marroc. Segons el cens de 2014 tenia una població total de 11.767 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Chris Jent

Christopher Matthew "Chris" Jent (Orange, Califòrnia, 11 de gener 1970) és un exjugador de bàsquet professional, actualment entrenador assistent a l'NBA.

## Carrera esportiva
### Carrera com a jugador

Va jugar bàsquet universitari en els Ohio State Buckeyes quatre temporades fins 1992. La temporada 1992-93 va jugar en dos equips de la CBA fins que en el mes de març va fitxar pel Marbella Joventut de la lliga espanyola, entrant pel lesionat Harold Pressley. La temporada següent va tornar als Estats Units, jugant a la CBA i a l'NBA amb els Houston Rockets, guanyant l'anell de campió. La resta de temporades va alternar la CBA amb diferents lligues, com l'australiana, la italiana i la grega, així com una nova participació en l'NBA, aquesta vegada amb els New York Knicks la temporada 1996-1997.

### Carrera com a entrenador

Com a entrenador, es va iniciar en la temporada 2003-2004 amb els Philadelphia 76ers com a entrenador assistent i de desenvolupament de jugadors. En la temporada següent va treballar en el mateix lloc amb els Orlando Magic, però va ser nomenat entrenador principal interí en els últims 18 partits de la temporada 2004-2005 després que fos acomiadat Johnny Davis, i va obtenir un rècord de 5-13. Al començament de la següent temporada va ser reemplaçat per Brian Hill. A partir de novembre de 2006, Jent va assumir el paper d'assistent d'entrenador/director de desenvolupament de Jugadors amb els Cavaliers. També va exercir d'entrenador de tir personal de Lebron James, mentre que James va estar a l'equip.

## Referències

* ↑ Chris Jent jugador a l'ACB
* ↑ «Chris Jent, ex Joventut, reemplaza a Davis como entrenador de Orlando Magic» (en castellà). ACB, 17-03-2005 [Consulta: 17 juliol 2018]. Arxivat 17 de juliol 2018 a Wayback Machine. «Còpia arxivada». Arxivat de l'original el 2018-07-17. [Consulta: 17 juliol 2018].
* ↑ «Chris Jent: Amiguísimo de LeBron» (en castellà). Endesa Basket lover, 06-03-2015 [Consulta: 17 juliol 2018]. «Còpia arxivada». Arxivat de l'original el 2018-07-17. [Consulta: 17 juliol 2018].
# Vileres

Vileres és un paratge del terme municipal de la Pobla de Segur, al Pallars Jussà.
Està situat just al nord de la vila de la Pobla de Segur, en el coster que comença a la mateixa vila cap al nord. A la carena de Vileres hi ha la Cabana de l'Altisent i la cambra de càrrega de la canonada forçada que alimenta les turbines de la Central Hidràulica de la Pobla de Segur.

## Enllaços externs

* Institut Cartogràfic de Catalunya
# Estació de Pío XII

Mapa Metro Línia 9 :
Pío XII és una estació de Metro de Madrid que serveix la línia 9. Va ser inaugurat el 3 de juny de 1983.
Metro de Madrid :
| Procedència/Destinació | < | Línia | > | Procedència/Destinació |
| Mirasierra | Duque de Pastrana | | Colombia | Puerta de Arganda Arganda del Rey |
# (4579) Puccini

Puccini asteroide número 4579 de la sèrie (1989 AT6), descobert l'11 de gener de 1989 per F. Börngen des de Tautenburg. Batejat en memòria del compositor italià Giacomo Puccini (1858-1924).

## Referències

* ↑ Afirmat a: Minor Planet Center Database.
* 1 2 3 4 «JPL Small-Body Database». [Consulta: 7 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=4579.
* 1 2 3 4 5 6 7 8 9 «JPL Small-Body Database». [Consulta: 1r febrer 2024].
* ↑ «IAU Minor Planet Center». [Consulta: 9 gener 2021].
# Rhinogobius albimaculatus

Rhinogobius albimaculatus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 5,9 cm de longitud total.
* Nombre de vèrtebres: 28.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: conca del riu Nam San (conca del riu Mekong, Laos).

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.
* ↑ Chen, I.-S. i M. Kottelat, 2000. Rhinogobius maculicervix, a new species of goby from the Mekong basin in northern Laos (Teleostei: Gobiidae) Ichthyol. Explor. Freshwat. 11(1):81-87.

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Sabatera rossa

La sabatera rossa (Albatrellopsis confluens), també anomenada sabatera confluent, és una sabatera, un bolet amb el revers amb porus fins i la textura de la carn endurida com el cuir. La superfície és llisa, de tons ataronjats o roses, carn gairebé concolor i que esdevé rossa en assecar.

## Descripció

Bolet anual, més aviat gran, de carn engruixida, superfície llisa però que es clivella amb l'edad; seca; bru vermellosa a ataronjada, enfosqueix amb l'edat, el frec i en assecar, bru vermellós amb KOH.
Porus devermellosa blancs a blanquinosos, molt menuts, 3-5 per mm, decurrents, no vira al frec.
Cama central o excèntrica, curta, que es pot soldar amb altres, blanquinosa a crema vermellosa.
Carn pàl·lida, de cremosa a groguenca, , suau i aromàtica al tast, KOH indiferent.

## Hàbitat

Espècie terrícola, aparentment no lignícola, micorrízica de coníferes, principalment pi roig i pícees (Picea abies), algun cop vora caducifolis; en estatges subalpí i montans i en boscos adults.
Creix a finals d'estiu

## Identificació

Se li assembla la sabatera camussa (Albatrellus ovinus) tenyeix de groc al frec, dolça de tast i de tons més pàl·lids.
Exemplars adults de la sabatera rossejant (Albatrellus ovinus var. subrubescens) poden semblar sabateres rosses però la primera té els porus groguencs, la cama amb taques bru vermelloses.

## Usos

Espècie comestible, aromàtica però amb un regust amarg que redueix l'acceptació, però que es pot suavitzar si afegim sucre. Conté grifol·lina, una substància biològicament activa, S'ha demostrat que posseís activitat antitumoral in vivo i in vitro. També inhibeix el creixement d'algunes línies cel·lulars cancerígenes.
Agradable amb ous remenats. Un cop blanquejada, es conserva en vinagre com els cogombrets.

# Referències

* ↑ Gràcia, Enric: La Clau dels Bolets: Identifica'ls de la mà d'Enric Gràcia, plana 132. Editorial Efadós, volum I, El Papiol, 2021, ISBN 978-84-18243-12-7
* ↑ Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* 1 2 3 4 Bernicchia, Annarosa «Polyporaceae s.l.». Fungi Europaei, pàg. 80-81.
* ↑ Læssøe, Thomas; Petersen, Jens H. Fungi of Temperate Europe. Princeton: Princeton University Press, 2019. ISBN 9780691180373.
* 1 2 Marchand, André. Champignons du nord et du midi. 2. Barcelona: Société Mycologique des Pyrénées Méditerranéennes, p. 274. ISBN 8439957252.
* ↑ Ye, Mao; Liu, Ji-kai; Lu, Zhong-xin; Zhao, Yan; Liu, Su-fang «Grifolin, a potential antitumor natural product from the mushroom Albatrellus confluens , inhibits tumor cell growth by inducing apoptosis in vitro» (en anglès). FEBS Letters, 579, 16, 20-06-2005, pàg. 3437–3443. DOI: 10.1016/j.febslet.2005.05.013. ISSN: 0014-5793.